Eduardo Printzearen Uhartea

Eduardo Printzearen Uhartea (mikmakeraz Epekwitk, ingelesez Prince Edward Island, frantsesez Île-du-Prince-Édouard, Kanadako gaeleraz Eilean a' Phrionnsa edo Eilean Eòin) Kanadako hamar probintzietako bat da, izen bereko uharteak eta beste uharte batzuek eratua. Eskozia Berriko iparraldean eta Brunswick Berriko ekialdean dago, Ozeano Atlantikoaren itsasbazterrean. Hiriburua eta hiri nagusia Charlottetown da (30.000 biztanle inguru). Demografia Etnizitatea Jatorriko biztanleak míkmaq etniakoak dira; Kanadako 2006ko zentsuaren arabera, ordea, gaur egungo biztanleen % 2,74 besterik ez dira jatorri etniko horretakoak. Biztanle gehienek, % 40,45ek, eskoziar jatorri etnikoa dute; % 32,33k, ingeles jatorri etnikoa; % 29,19k, irlandar jatorria; % 23k, frantses jatorria; eta abar (kontuan izan behar da jatorri etniko bat baino gehiago aipatu zutela erantzuleen % 53,94k). % 18,77 uhartetarrek beren jatorri etniko bakarra kanadarra dela erantzun zuten. Hainbat erantzun eman zutenak ere aintzat hartuta, % 39,01k diote kanadar jatorri etnikoa dutela. Kultura Lucy Maud Montgomery idazleak irla honetan girotu zuen "Anne of Green Gables" ("Anne Teila Berdeetakoa") eleberria. Erreferentziak Kanpo estekak (Ingelesez) Uharteko Gobernuaren webgunea (Ingelesez) The Prince Edward Island Welsh Society elkartearen webgunea